Scandalul ia amploare în AUR. Ninel Peia: 
Simion are orientare homosexuală. Marius Lulea 
e adevăratul său stăpân 


| | | 
7 ; 
E 
i 
e, 
ț 
| 4 
i 
E 
$ 
Ninel Peia (Facebook) 
Andrei Popescu 15.02.2021 


-£] Share 


Ninel Peia, liderul Partidului Neamul Românesc, a lansat, duminică, un atac dur la adresa lui George 
Simion, după ce acesta din urmă a susţinut că se încearcă “scindarea” AUR şi racolarea membrilor săi 
în partidul lui Peia, pe care îl numeşte un “individ profund corupt”. Mai exact, fostul PSD-ist îl acuză 
pe Simion că este “cățelul” stăpânului său, afaceristul Marius Lulea, şi că, în ciuda promovării familiei 


tradiţionale de către AUR, copreşedintele acestui partid este “homosexual”. 


“La ordinul stăpânului său, Marius Lulea, George Simion atacă suburban Partidul Neamul Românesc. 
Ieri, 13 februarie, autoproclamatul lider al AUR, George Simion, ascultând de ordinul adevăratului 


stăpân al acestei Alianțe, Marius Lulea, a înregistrat un apel către membrii AUR, lucru specificat în 
clar la începutul clipului. În acesta, Simion atacă total nejustificat şi suburban figuri marcante ale 
Partidului Neamul Românesc. Astfel, Colonelul Francisc Tobă, astăzi parlamentar, este numit 
“criminal”, iar şeful Neamului Românesc, Ninel Peia este gratificat ca fiind “un fost pesedist, un 
individ profund corupt. 


George Simion ocoleşte faptele, deturnând adevărul, acela că Francisc Tobă nu are nici o condamnare 
pentru vreo faptă reprobabilă, iar eu, Ninel Peia, am fost dat afară din PSD direct de către Liviu 
Dragnea atunci când am ridicat vocea exprimând sentimente naţionale pe care PSD încerca încă de 
pe atunci să le înăbuşe. Recunosc că, în cadrul PSD, am încercat să formez un val patriotic tocmai 
pentru ca românii să aibă undeva o tribună de exprimare şi o susţinere politică constructivă. Acest 
lucru a depăşit puterea de înţelegere a lui Liviu Dragnea, care a făcut ceea ce știa mai bine: m-a dat 
afară din partid fără a avea şansa de a da explicaţii, aşa cum ar fi fost normal într-o formaţiune 
politică profund democratică”, a precizat Peia pe pagina sa de Facebook. 


Liderul Partidului Neamul Românesc neagă faptul că ar duce o campanie de racolare de membri 
parlamentari ai AUR, aşa cum a insinuat George Simion, într-un mesaj intern adresat membrilor 
AUR. 


“Dar, dacă astfel de oameni, parlamentari sau nu, au văzut ce se petrece în spatele AUR şi consideră 
că aceste lucruri nu sunt compatibile cu doctrina conservatoare şi tradiționalistă pe care şi-o asumă 
public AUR, şi consideră că Partidul Neamul Românesc nu face nici o concesie de la atitudinea sa 
patriotică şi ei doresc să ni se alăture, noi îi vom primi ca pe fraţii cei mai buni. Nu este nevoie să 
facem nici temenele, nici promisiuni deşarte: orice patriot este binevenit în rândurile Neamului 
Românesc, atât vreme cât gândurile și lupta lor sunt dedicate prosperității şi dezvoltării Poporului 
Nostru”, a adăugat fostul pesedist. 


Totodată, Ninel Peia a afirmat că partidul AUR a fost fondat de “grupul oligarhic condus de Lulea 
(acelaşi care a fondat şi Acţiunea 2012)”, iar George Simion a fost cooptat ulterior, ca un “căţeluş al 
acestora, ca o marionetă vorbitoare, un frontman manevrat cu iscusinţă de grupul oligarhic Lulea”. 


“Tot acest grup este şi cel care a finanţat şi susţinut masiv AUR, financiar şi nu numai. Astăzi, grupul 
oligarhic condus de Lulea are mari interese de afaceri în domeniul imobiliar, chiar în Ilfov. Şi, 
evident, Simion îndeplineşte dorinţele stăpânilor săi, ca un căţel fidel ce este. Din această cauză îi cer, 
public, domnului Marius Lulea să participe, la orice post TV, în care să dezbatem situaţia afacerilor 
mele şi ale intereselor domniei sale, să vedem cât de corupt este Ninel Peia şi ce jocuri face grupul 
oligarhic Lulea. Spun aceste lucruri pentru că definiţia corectă a afacerilor marca Lulea este aceea că 
a fondat şi conduce cu mână de fier un grup oligarhic care controlează şi finanţează AUR, folosindu- 
se imund de ideologia pe care AUR pretinde că o urmează cu sfinţenie. De asemenea, îi cer lui Marius 
Lulea să confirme faptul că George Simion locuieşte de ani de zile într-o garsonieră dintr-un imobil 
deţinut de Lulea, împreună cu un alt tânăr, şi el fondator al AUR. Garsoniera se află în Tunari”, a 
continuat Peia. 


În plus, Peia i-a solicitat lui Simion să îşi recunoască public orientarea homosexuală şi să confirme 
dacă are o relaţie amoroasă cu presupusul tânăr din garsonieră. 


“Mai mult, dat fiind că există suficiente informaţii care spun că orientarea sexuală a lui Simion nu 
este deloc una tradiţională. Şi cum homosexualitatea nu este ilegală şi apartenenţa la această 
minoritate sexuală este neglijabilă din punct de vedere public, îi cer lui George Simion să-şi 
recunoască orientarea sa homosexuală. Dacă dânsul crede că afirmarea orientării sale sexuale în mod 
public i-ar putea dăuna, îl îndemn să mă informeze în privat, telefonic, sau prin alte metode care să 
nu îl afecteze, dacă aceasta este părerea sa, cum că homosexualitatea sa este ceva ruşinos. Mai mult, 
am vrea să mai știm şi dacă Simion are o relaţie amoroasă cu tânărul membru fondator al AUR cu 
care locuieşte împreună în garsoniera despre care vorbeam mai sus, cea din Tunari?”, a mai precizat 
Peia, întrebându-se dacă nu cumva liderul AUR ar fi şantajat de grupul oligarhic Lulea din cauza 
posibilei “relaţii de iubire”. 


Nu în ultimul rând, Peia i-a cerut “stăpânului” lui Simion să răspundă la o serie de întrebări: 


- Este adevărat sau nu că ar avea afaceri în zona Transnistria din Republica Moldova, dacă este ofiţer 
acoperit al SIE sau dacă este ofiţer acoperit al altor servicii secrete străine? De asemenea îi cer lui 
Marius Lulea să declare dacă a fost, anul trecut, în clădirea aflată pe strada Gogol nr 4 din Tighina, în 
Tiraspol, zonă controlată de milițiile proruse din Republica Moldova? 


- Tot Marius Lulea este în măsură să confirme sau să infirme speculaţiile referitoare la faptul că 
membrii Acţiunea 2012 şi AUR au fost şi sunt folosiţi să introducă în România sume imense de bani 
provenite din Transnistria. În momentul în care autocarele cu tineri moldoveni treceau Prutul, 
aceştia primeau fiecare câte 10.000 de euro şi apoi îi predau unui lider al grupului oligarhic după 
trecerea graniţei. Şi dacă aceşti bani au fost investiţi în afaceri imobiliare din zona Bucureşti-Ilfov? 


- Tot lui Marius Lulea îi cer în mod public să dezvăluie câţi dintre membrii AUR sunt parlamentari şi 
în acelaşi timp cetăţeni moldoveni? Totodată, să precizeze Lulea şi câţi dintre aceşti membri marcanţi 
ai AUR fac dese vizite în Transnistria? 


În continuare redăm mesajul video intern al lui George Simion, în care îl acuză pe Ninel Peia şi 
fostul membru AUR Francisc Tobă de încercarea de racolare de membri AUR şi de scindare şi 
discreditare a partidului: 


Acest mesaj este unul strict intern, pentru membrii AUR, vă rog să nu-l distribuiţi mai departe, este 
doar pentru urechile şi ochii voştri. Astăzi, 13 februarie, şi mâine sunt prezenţi la Bucureşti 
reprezentanții noştri teritoriali. Ei ne-au confirmat deja ceea ce ştiam de la începutul anului: este în 
curs o uriaşă operaţiune pentru scindarea şi discreditarea AUR. Criminalul Francisc Tobă, cel de 
care noi ne-am dezis şi am cerut invalidarea mandatului său de parlamentar când am aflat de 
atrocitățile comise în timpul Revoluţiei, sună la reprezentanţii noştri din teritoriu şi le propune 
avantaje materiale în schimbul trecerii lor la Partidul Neamul Românesc, condus de fostul pesedist 
Ninel Peia, un individ profund corupt. 


Aceleaşi metode se întâmplă asupra parlamentarilor noştri, li se oferă beneficii materiale, 
intervenții în justiţie şi alte intervenții şi beneficii, inclusiv din partea unor indivizi care pretind că 
ar fi agenţi sau colaboratori ai serviciilor de informaţii. De asta tot scandalul şi cu Diana. Eu am tot 
încercat să aplanez conflicte. Ei i s-a promis funcţia de preşedinte de partid, dar aceşti tâlhari nu 
vor face asta. Singurul lor scop este să creeze o scindare, să creeze o altă formaţiune şantajabilă 
care să fie pe placul sistemului, când va avea nevoie sistemul de votarea unui guvern sau de 
trecerea anumitor legi. 


Noi nu facem pace nici cu sistemul, nici cu PSD-ul şi nici cu PNL-ul, nu intrăm la guvernare şi nu 
facem alianţe şi asta i-a deranjat şi supărat. N-am vrut să intru în bâlci, am fost cât se poate de 
paşnic şi moderat în ieşirile publice, inclusiv după acest scandal. S-a aruncat cu multă mizerie în 
mine, că sunt trădător, că sunt homosexual, mi s-a pus un GPS cu transmiţător în maşină, câte şi 
mai câte mizerii. 


Am încercat să aplanez conflictele până nu s-a mai putut. O să se încearcă din nou discreditarea 
noastră. Din fericire, reprezentanţii noştri din teritoriu rămân fermi pe poziţii, au refuzat oferta 
sistemului. Rămânem tari, nu ne temem. Noi suntem AUR şi unirea face puterea. Vă rog pe fiecare 
dintre voi să mai deschideţi un pic ochii celor care nu înţeleg ce s-a întâmplat sau ce operaţiune are 
loc fix în aceste zile. Se întâmplă operaţiunea “Revanşa sistemului“. Dar sistemul o să fie înfrânt. 

Vreau să donez 


Părinţii victimelor din Colectiv spun că nu le-a mai rămas decât să se lege cu 
lanţuri de gardul Guvernului 


Danileţ: Ce a făcut Ciucă e o idioţenie la fel de mare ca afişele cu 
şmecheria lui Simion care promite case de 35.000 de euro 


Vicepreşedintele PPE: Înțelegerea Simion-Şoşoacă confirmă că 
AUR e la fel de pro-rus şi anti-european ca partidul lui Şoşoacă 


433 de victime 
E, ireăitivieaptă ceptntp 


Poemul teii 


Momentul 10 august: "Corupţia Ucide" arată ce armament a 
folosit Jandarmeria contra civililor / Lista neagră a celor implicaţi 


Ciucă foloseşte "10 august" ca să atace PSD: Momente negre din 
istoria recentă 


Lasconi: 600 de oameni au cerut să li se facă dreptate, dar Justiţia 
cotonogită de Iohannis, Predoiu, Gorghiu, Dragnea tot trage de 
timp 


Năsui: Dacă un doctor nu-şi face treaba nu e dat afară. Dacă un 
spital omoară oameni nu se închide 


Ororile de la Sf. Pantelimon. Reacţia şefei ONG-ului care a ridicat 
primul spital din ţară pentru copiii bolnavi de cancer 


Liberalii râd de Ciolacu: Cel mai grav "MALSPRASI" e faptul că 
Ciolacu îl ţine în braţe pe Rafila 

Cel mai întunecat secret al Chinei 

Doctoriţe acuzate de crimă cu premeditare. Ciolacu: De mult n-am văzut un 
comunicat atât de dur al unor magistraţii 


"E cea mai oribilă formă de exterminare. Fac totul pe ascuns, 
foarte puţini oameni ştiu" - Crime de stat în China comunistă 


"Oamenii sunt băgaţi în lagăre de muncă, torturați, sacrificați” - 
25 de ani de crime în masă despre care presa mainstream nu 
vorbeşte 


Momentul în care Roberta Metsola a scos-o afară din sală pe 
Şoşoacă după un circ care i-a şocat pe europeni 


Şoşoacă dată afară din Parlamentul European. A purtat botniţă şi 
a zbierat la Metsola 

„Candle vigil-light în Calea Victoriei, în spaţiul ce înconjoară statuia lui Carol I, organizat de 
practicanţii Falun Gong. (Epoch Times România / Mihuţ Savu) 


"Oamenii sunt băgaţi în lagăre de muncă, torturați, sacrificați” - 25 de ani de 
crime în masă despre care presa mainstream nu vorbeşte 


„Erik Prince, fondatorul Blackwater (Mark Wilson / Getty Images) 


Atentatul împotriva lui Trump - fondatorul companiei Blackwater 
dezmembrează prestaţia Serviciului Secret 


„Steagul Partidului Comunist Chinez, caricatură publicată în ziarul Jyllands-Posten. China a criticat 
vehement publicaţia pentru lezarea imaginii Partidului-stat (Jyllands-Posten / Niels Bo Bojesen) 


Următoarea pandemie dezvoltată de China ar putea fi cauzată de Nipah - 
crede un fost profesor la Stanford 


„loan Stanomir (Epoch Times România) 


Era digitală în zodia Orwell: Cum încearcă cea mai mare dictatură din lume 
"o lobotomizare completă a minţii umane” 


w».„(Getty Images) 
China încearcă să transforme Ebola într-o armă cu mortalitate de 90% 
„Vladimir Putin (Getty Images) 


Cum a deturnat Putin serviciul de spionaj al Austriei. Şi s-ar putea să nu se fi 
oprit aici | Politico] 


„Vladimir Putin (Getty Images) 


"Răbdarea lui Putin a cedat" - FSB a fost lăsat să îşi înfigă colții în Ministerul 
rus al Apărării 
„Insulele Aland pe hartă (dr) şi Vladimir Putin (Getty Images) 


Războiul din Ucraina stârnește o dezbatere privind Insulele Aland, 
considerate punctul vulnerabil al apărării Finlandei 


».„Mojtaba Khamenei, puternicul şi secretosul fiu al lui Ali Khamenei, liderului suprem al Iranului. 
(Getty Images) 


Mojtaba Khamenei, fiul secretos al liderului suprem al Iranului, pregătit să 
joace un rol central după moartea preşedintelui 


„Nikolai Patruşev, omul care susură în urechea lui Vladimir Putin (SERGEI KARPUKHIN / POOL / 
AFP via Getty Images) 


Cum a mistuit paranoia lui Patruşev Kremlinul 
„Vladimir Putin (st) şi omologul său chinez, comunistul Xi Jinping, (Getty Images) 


Prietenii lui Putin ajută Rusia să submineze pacea şi ordinea mondială 
[Bloomberg] 


„Klaus Schwab (FABRICE COFFRINI/AFP/GETTY IMAGES) 


Care ar fi problemele cu un potenţial Guvern Mondial 


Copyright Epoch Times România 2006-2024 


